title: إلانتريس
text: إلانتريس (ب ) رواية د لفانطازيا ديال لكاتب لميريكاني براندن سانديرسن، نشراتها دار طور بوكس ف 21 أبريل 2005 ؤ كانت أول رواية ديال ساندرسن. هاد رّواية عرفات نجاح كبير ؤ تطرجمات ل 20 لوغة. كيطراو لأحدات ديالها ف لكون لخيالي لي سميتو "كوزمير" ؤ لي طاريين فيه بزاف د رّوايات ديال ساندرسن، منهوم سّيرية د ميستبورن، ولاكين ف كوكب أخور سميتو "سيل" .
  
  جوج قيصاص قصار كتبهوم ساندرسن ف نفس سّيرية هوما "لأمل د إلانتريس" و رّوح د لإمبراطور. هاد لّخرة ربحات جايزة هوڭو ل لقصة لقصيرة ف 2013.
  
  ساندرسن ڭال بلي باقي معوّل يكتب جوج روايات ف نفس سّيرية، ولاكين ماحددش فوقاش.
  
  سينوپسيس 
  لقصة كاتطرا لأحدات ديالها ف واحد لبلاد سميتها  "أريلون"، 10 سنين مورما أقوى مدينة فيها لي سميتها "إلانتريس" تعرّضات ل واحد لّعنة خلّات جميع نّاس ديالها يمرضو مرضة غريبة، بعدما كانو معروفين كا أقوى شعب ف جميع لبلدان. لأحدات ديالها كيتبعو لأمير و ولي لعهد ديال أريلون راودن  لي واحد نّهار فاق ب نفس لمرضة، و خطيبتو سارين  أميرة ديال مملكة طيود ، و صحابو لي كيحاولو ينقدو أريلون و طيود من جتياح ديال إمبراطورية فيوردن .
  
  جوايز 
   2005، رومانتيك تايمز: أحسن رواية د لفنطازيا
   2005، بارنز أند نوبلز: أحسن رواية د لفنطازيا ؤ لخيال لعلمي د لعام
  
  عيون لكلام 
  
  براندن ساندرسن
  رواية د لفنطازيا
  كتوبا د 2005